Lad mig fortælle om vores særdeles skuffende oplevelse på Nose2Tail - Meat&Seafod i Kødbyen i går aftes. Det hele startede virkelig lovende, da vi blev taget i mod med smil, indretningen er stilfuld og hyggelig og stemningen var generelt rigtig god. Sultne og forventningsfulde sætter vi os til bords og bliver fluks betjent af en smilende tjenerinde, der tog i mod vores bestilling. Vi lagde ud med en stor fadøl, en solbærsaftevand og deres hjemmelavede flæskesvær med bacon mayo, hvilket var super lækkert og forfriskende anderledes end hvad man normalt oplever.Så kom vi til hovedretten...vi havde bestilt 2 x mørbrad steaks med kartofler og bearnaise til hver af dem. Af sideorders fik min kæreste bestilt en omgang rodfrugter og jeg havde bestilt en grøn salat. Endelig ankommer restaurantschefen og hans "assistent" med vores hovedret. Troede vi. Han stod foran os med en mørbrad steak i den ene hånd og et stykke kød som vi ikke vidste hvad var, i den anden. Jeg pointerede at vi altså havde bestilt 2 mørbrad bøffer, og ikke det han stod med foran os. Han siger så ingenting, men venter ligesom bare på at vi takker ja til den anden bøf som vi ikke aner hvad er. For at det hele ikke skulle udvikle sig til at blive mere akavet end det var allerede (med hjorten der blev fanget i lyset af forlygterne foran os), spørger jeg indtil hvad det så er han står med. Svaret er at det er nogenlunde det samme som en mørbrad, bare fra et andet sted på koen og "det har lidt mere smag end en mørbrad". Det lå ligesom i kortene at de ikke havde tænkt sig at tilbyde os det vi rent faktisk havde bestilt, så vi sagde "ok" (når nu de tilsyndeladende ikke havde tænkt sig lave endnu en mørbrad til os). Det skulle vi aldrig have gjort.Den uforklarlige bøf var HELT rød (vi havde bestilt medium stegt) og fyldt med sener...så det var virkelig svært at skære i med de steak knive vi IKKE HAVDE FÅET!Derudover fik vi kun en lille skål kartofler og en lille skål bearnaise til deling. Vi kalder vores smilende tjenerinde over for lige at spørge hende om hvad der egentlig foregår. Hun indrømmer at hun havde lavet en fejl til at starte med, og beklagede. Jeg siger så at det er lidt specielt at de i det mindste ikke FORSØGER at råde bod på fejlen, når du de ved at den har fundet sted. Hun sagde så at restaurantchefen havde tilbudt os at lave en ny mørbrad. Det var så det pure opspind, men fred være med det. Hun prøvede nok bare at beskytte sig selv med en lille hvid løgn.Man regner så med at man i det mindste bliver tilbudt drikkevarerne på husets regning...men nej, det måtte vi selv gøre opmærksom på at vi følte os fortjent til :( Så føler man sig ufrivilligt lidt som en douchebag når man skal spørge sig frem.Vi får til sidst så taget en snak med tjenerindens igen og pointerer at vi normalt ikke er sure kunder når vi går på restaurant, men at der altså bare var for mange ting der fuckede up for dem...hvilket slet ikke er holdbart, så vi var nødt til at tage en snak med dem.Alt i alt endte det med en virkelig dårlig og tarvelig oplevelse, der ellers startede rigtig godt.Vi stiller os begge meget uforstående overfor at man ville føre restaurant på den måde. Holdninger og meninger breder sig jo som ringe i vandet.Vi har følelsen af at de 700kr kunne være brugt en HEL del bedre...PS: Der sad også en fyr bagved os, som brokkede sig over at hans mørbrad ikke var mør overhovedet.